Su-386/2023

Razdjel: 109

Glava: 10980 **OPĆINSKI SUD U METKOVIĆU**

RKP: 50555

MB: 03107957

OIB: 46522572970

Andrije Hebranga 9

20350 Metković

Aktivnost: 6410006

Šifra djelatnosti: 8423

IBAN: HR84 2390 0011 1010 6058 8 – redovni račun

IBAN: HR79 2390 0011 3000 6859 4 – depozitni račun

Zakonski predstavnik: Marijana Zloić-Talajić,

sutkinja ovlaštena za obavljanje poslova sudske uprave

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE 2024.-2026.**

**Plaće i doprinosi**

U Općinskom sudu u Metkoviću je ukupno 63 zaposlenika po sljedećoj strukturi:

* 1 predsjednik općinskog suda, dužnosnik
* 10 sudaca općinskog suda, dužnosnici
* 1 viši sudski savjetnik - specijalist, službenik
* 40 službenika
* 1 vježbenik
* 10 namještenika

Za isplatu plaća i doprinosa zaposlenicima u 2024. godini planirano je 1.488.020 €.

Za isplatu plaća i doprinosa zaposlenicima u 2025. godini planirano je 1.497.320 €.

Za isplatu plaća i doprinosa zaposlenicima u 2026. godini planirano je 1.497.320 €.

Prilikom izračuna u obzir su uzeta moguća nova zaposlenja upražnjenih radnih mjesta, nova zaposlenja radi odlazaka zaposlenika u mirovinu te najavljena povećanja osnovice za izračun plaća zaposlenicima.

**Ostali rashodi za zaposlene (prava prema KU)**

Službenici i namještenici prema KU imaju pravo na isplatu regresa, božićnice, dara djeci za sv. Nikolu, jubilarne nagrade, otpremnine i pomoći te je za razdoblje financijskog plana za 2024. - 2026. godinu planirano 48.800 €.

**Naknade za prijevoz**

Zaposlenici Općinskog suda u Metkovića imaju pravo na naknadu troškova prijevoza za dolazak na posao i odlazak s posla, pod uvjetom da je udaljenost od njihova prebivališta, odnosno boravišta do mjesta rada najmanje dva kilometra te je za 2024.-2025. planirano za svaku godinu po 45.000 € dok se za 2026. godinu planira 50.000 €.

**Materijalni rashodi**

Najveći dio rashoda se odnosi na materijalne rashode te oni ovise o:

* sklopljenim ugovorima javne nabave prema okvirnim sporazumima središnjeg državnog ureda za javnu nabavu koji se odnose na poštanske usluge i telefon, električnu energiju, gorivo, a isti se sklapaju na duži vremenski period
* sklopljenom ugovoru sa OTP leasingom za nabavu službenog vozila, 60 mjeseci
* sklopljenim godišnjim ugovorima jednostavne nabave za uredskim materijalom
* potrebama za najam novih fotokopirnih uređaja
* zahtjevima odvjetnika i vještaka za isplatu naknade

U 2024. godini planirano je za materijalne izdatke ukupno 385.081 €, za 2025. godinu planirano je ukupno 400.380 € te je za 2025. godinu planirano ukupno 409.180 €.

Najznačajniji materijalni rashodi na koja se planiraju utrošiti planirana sredstva su:

* za intelektualne usluge (usluge odvjetnika, vještaka i tumača) za 2024. planirano je 62.000 € dok je za 2025. i 2026. planirano po 70.000 €
* za nabavu uredskog materijala i ostalih materijalnih rashoda za godine 2024. i 2025. planirano je po 41.000 € dok je za 2026. godinu planirano 45.000 €
* za energiju (električna energija i gorivo za dva službena vozila) za 2024. planirano je 64.500 € dok je za 2025. i 2026. planirano je po 65.000 €
* za najamnine fotokopirnih uređaja planirano je za 2024.-2026. godinu po 15.000 €
* za usluge telefona i pošte planirano je za 2024.-2026. godinu po 95.000 €
* za otplatu leasinga za novo službeno vozilo planirano je za 2024. godinu 4.022 €, za 2025. godinu 4.008 € te za 2026. godinu 4.093 €

**Tekuće održavanje**

U zgradu Općinskog suda u Metkoviću smještena su još i državna tijela Općinsko državno odvjetništvo u Metkoviću te Državna geodetska uprava te sud snosi troškove tekućeg održavanja građevinskog objekta za redovna atestiranja, popravke klima uređaja, videonadzore, vatrodajavu i sl. Općinski sud u Metkoviću snosi i troškove tekućeg održavanja u stalnim službama suda u Pločama i Vrgorcu. Za razdoblje financijskog plana 2024.-2026. planirano je za 2024. godinu 9.000 € te za godine 2024. i 2025. po 10.000 €.

**Kapitalno održavanje**

U 2025. godini planira se zamjena starih otvora na zgradi Stalne službe u Pločama za što je planirano 6.636 €.

Dok za godine 2024. i 2026. nisu planirana kapitalna održavanja.

**Nabava opreme**

U 2024. godini planira se nabava protupožarne opreme te nabava klima uređaja za što je planirano 3.318 €. Također se planira ugradnja parking rampe u vrijednosti cca. 3.000 €.

U 2025. godini planira se nabava uredskih stolica za što je planirano 1.327 €.

U 2026. godini ne planira se nabava opreme.

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje suca te je za razdoblje financijskog plana 2024.-2026. planirano za svaku godinu po 133 €.

Isti se ako se ostvare planiraju utrošiti na plaćanje računa uredskog materijala i ostalih materijalnih rashoda.

**Ostale pomoći – Izvor 52**

Općinski sud u Metkovići je sklopio sporazume o sufinanciranju obnove zemljišnih knjiga sa gradovima Metković, Ploče i Vrgorac te općinama iz svog djelokruga. Iz sredstava koje doznače općine i gradovi pokrivati će se troškovi nastali na izlaganju katastarskih općina u smislu uredskih i higijenskih troškova te isplate naknada za zemljišno knjižne referente, kao i druge troškove navedene u sporazumima.

Za period financijskog plana 2024.-2026. planirana je doznaka od gradova i općina u iznosu od 9.954 € za svaku godinu.

U Metkoviću 27.12.2023. godine

MP

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marijana Zloić-Talajić

 predsjednica suda